Zehra ɣef sebba tenna-as belli d urfan-is i tettḍeqqir,imir tewhem kan maƐna imi Samira d tin yeɣran, yerna ur tettƐeṭṭil ara ad teffeɣ d taṭbibt n wul iban kan ayen texdem yesƐa lmeƐna.Yerna imi d taṭbibt n wul ahat ad tdawi ul n Zehra imi yehlek seg asmi i d-teffeɣ di sbiṭar n Bgayet deg useggas n 1947.Imi yeṭṭef-itt lehlak ur nettagad rebbi,maƐna dinna tessen yiwwet n tfermlit isem-is Marie tbedd yides akken ilaq, maƐna d tinna i d tazwara n waṭṭan-is ur tezmir ara ad tehder imi ul-is werƐad yeḥla Ɛeddan kra n wussan ataya tleḥq-d tebratt i tettraǧu s lḥir,tikelt-agi tettmeslay-d ɣef twacultnni anda txeddem,imi wlac akk rriḥa n lehna, d aṣemmaḍ, teṭṭuqet deg-s tsusmi.